Ir-Regolament tal-Kummissjoni (KE) Nru 2015/2001
tat-12 t'Ottubru 2001
li jemenda r-Regolament (KE) Nru 2235/2000 rigward il-perjodu ta' l-applikazzjoni ta' ċerti dispożizzjonijiet tar-Regolament (KE) Nru 1839/95 u (KE) Nru 1249/96
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat ir-Regolament tal-Kunsill (KEE) Nru 1766/92 tat-30 ta' Ġunju 1992 dwar l-organiżżazzjoni komuni tas-suq taċ-ċereali [1], kif l-aħħar emendat mir-Regolament (KE) Nru 1666/2000 [2], u partikolarment l-Artikolu 10(4) u l-Artikolu 12(1) tiegħu,
Billi:
(1) Ir-Regolament tal-Kummissjoni (KE) Nru 1839/95 tas-26 ta' Lulju 1995 li jistipula r-regoli dettaljati għall-applikazzjoni tal-kwoti tat-tariffa għall-importazzjoni tal-qamħirrun u s-sorgu fi Spanja u l-importazzjoni tal-qamħirrun fil-Portugal [3], kif l-aħħar emendat mir-Regolament (KE) Nru 2235/2000 [4], li jistipula d-dispożizzjonijiet dwar l-amministrazzjoni ta' l-importazzjoni konċernata.
(2) L-Artikolu 2(5) tar-Regolament tal-Kummissjoni (KE) Nru 1249/96 tat-28 ta' Ġunju 1996 dwar ir-regoli ta' l-applikazzjoni (id-dazji ta' l-importazzjoni fis-settur taċ-ċereali) għar-Regolament tal-Kunsill (KEE) Nru 1766/92 [5], kif l-aħħar emendat mir-Regolament (KE) Nru 2235/2000, jipprovdi, fuq ċerti kundizzjonijiet, għal tnaqqis EUR 24 għal kull tunnellata metrika f'dazji ta' importazzjoni fuq il-qamħirrun iebes. Minħabba l-movimenti tal-prezz għall-qamħirrun iebes fis-suq dinji, ir-Regolament (KE) Nru 2235/2000 iżid it-tnaqqis fid-dazji oriġinarjament ipprovdut mir-Regolament (KE) Nru 1249/96. Il-livell tal-garanziji provduti fir-Regolament (KE) Nru 1249/96 kien hekk aġġustat.
(3) Il-miżuri provduti fir-Regolament (KE) Nru 2235/2000 kienu adottati għal perijodu ta' prova ta' sena bil-għan li jkunu solvuti l-problemi li jinqalgħu bl-amministrazzjoni tal-kwoti riferuti fir-Regolament (KE) Nru 1839/95. Minħabba li dawk il-problemi kienu solvuti għas-sodisfazzjon tal-varji partijiet involuti matul il-perjodu ta' prova, id-dispożizzjonijiet tar-Regolament (KE) Nru 2235/2000 għandhom ikunu applikati fuq bażi permanenti.
(4) Il-miżuri li hemm provduti f'dan ir-Regolament huma konformi ma' l-opinjoni tal-Kumitat ta' Ġestjoni taċ-Ċereali,
ADOTTAT DAN IR-REGOLAMENT:
L-Artikolu 1
It-tieni paragrafu ta' l-Artikolu 3 tar-Regolament (KE) Nru 2235/2000 għandu jitħassar.
L-Artikolu 2
Dan ir-Regolament għandu jidħol fis-seħħ fil-ġurnata tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.
Magħmul fi Brussel, fit-12 ta' Ottubru 2001.